Abduvohid Neʼmatov. Abduvohid Nematov (2001-yil 20-martda tugʻilgan) – oʻzbekistonlik professional futbolchi, „Nasaf“ va futbol boʻyicha Oʻzbekiston milliy terma jamoasida oʻynaydi. Futbolchilik faoliyati. Qarshi shahrining „Nasaf“ klubi tarbiyalanuvchisi. 2017-yilgi mavsumda ilk bor oʻyinlarda „Nasaf“ jamoasi qaydnomasidan oʻrin olgan. 2019-yilning 26-aprel kuni Olmaliqning „OKMK“ jamoasiga qarshi professional debyut oʻyinini oʻtkazgan. Nasaf jamoasidagi faoliyati davomida Oʻzbekiston Superligasning bir necha bor oy murabbiyi tanlovida gʻolib boʻlgan. „Nasaf“ jamoasi bilan birgalikda uch marta Oʻzbekiston Kubogi sohibi, ikki marta Oʻzbekiston Superkubogida gʻolib boʻlgan. Abduvohid Qarshi jamoasi tarkibida klublar oʻrtasidagi Osiyo musoboqalarida 19 ta oʻyinda ishtirok etgan. Xalqaro. Oʻzbekiston U23 terma jamoasi aʼzosi sifatida 2020 (toʻrtinchi oʻrin), 2022 (ikkinchi oʻrin) va 2024-yillarda (ikkinchi oʻrin) yoshlar terma jamoalari oʻrtasidagi Osiyo chempionatida ishtirok etgan. 2024-yilgi turnir davomida Neʼmatov finalda Yaponiya jamoasiga qarshi oʻyinda bor-yoʻgʻi bitta gol oʻtkazib yuborgan va musobaqa natijalariga koʻra u eng yaxshi darvozabon deb topilgan. Neʼmatov Oʻzbekiston milliy terma jamoasidagi debyutini 2020-yilning 3-sentyabr kuni Tojikistonga qarshi oʻrtoqlik oʻyinida oʻtkazgan. 2023-yilgi CAFA Millatlar Kubogi ishtirokchisi. Abduvohid Oʻzbekiston terma jamoasining Qatarda boʻlib oʻtgan 2023-yilgi Osiyo Kubogi uchun qaydnomasiga kiritilgan, ammo turnirda birorta ham oʻyin oʻtkazmagan. "2020-yil 17-noyabrda oʻtkazilgan oʻyindagi aniq statistika." Mukofotlari. 2025-yil 6-iyunda Oʻzbekiston iftixori faxriy unvoni bilan taqdirlangan.